CELEX: 62010CA0039
Language: et
Date: 2012-05-10 00:00:00
Title: Kohtuasi C-39/10: Euroopa Kohtu (neljas koda) 10. mai 2012 . aasta otsus — Euroopa Komisjon versus Eesti Vabariik (Liikmesriigi kohustuste rikkumine — Töötajate vaba liikumine — Tulumaks — Mahaarvamised — Vanaduspension — Mõju väikesele pensionile — Mitteresidendist maksukohustuslaste diskrimineerimine võrreldes residendist maksukohustuslastega)

30.6.2012   
            
            
               ET
            
            
               Euroopa Liidu Teataja
            
            
               C 194/2
            
         Euroopa Kohtu (neljas koda) 10. mai 2012. aasta otsus — Euroopa Komisjon versus Eesti Vabariik
   (Kohtuasi C-39/10) (1)
   
   (Liikmesriigi kohustuste rikkumine - Töötajate vaba liikumine - Tulumaks - Mahaarvamised - Vanaduspension - Mõju väikesele pensionile - Mitteresidendist maksukohustuslaste diskrimineerimine võrreldes residendist maksukohustuslastega)
   2012/C 194/02
   Kohtumenetluse keel: eesti
   
      Pooled
   
   
      Hageja: Euroopa Komisjon (esindajad: W. Mölls, K. Saaremäel-Stoilov ja R. Lyal)
   
      Kostja: Eesti Vabariik (esindaja: M. Linntam)
   
      Kostja toetuseks menetlusse astujad: Hispaania Kuningriik (esindajad: M. Muñoz Pérez ja A. Rubio Gonzáles), Portugali Vabariik (esindaja: L. Inez Fernandes), Rootsi Kuningriik (esindaja: A. Falk), Suurbritannia ja Põhja-Iiri Ühendkuningriik (esindaja: S. Ossowski), Saksamaa Liitvabariik (esindajad: J. Möller, C. Blaschke ja B. Klein)
   
      Ese
   
   Liikmesriigi kohustuste rikkumine — ELTL artikli 45 ja EMP artikli 28 rikkumine — Tulumaks vanaduspensionilt — Liikmesriigi õigusnormid, mis ei näe ette niisuguste mitteresidentide vabastamist tulumaksust, kelle kogusissetulek on niivõrd väike, et neile kohaldataks tulumaksuvabastust, kui nad oleksid residendist maksukohustuslased.
   
      Resolutsioon
   
   
               1.
            
            
               Kuna Eesti Vabariik ei kohalda 15. detsembri 1999. aasta tulumaksuseaduses (muudetud 26. novembri 2009. aasta seadusega) ette nähtud maksuvaba tulu piirmäära mitteresidendist pensionäridele, keda seetõttu, et nende pension on liiga väike, elukohaliikmesriigis viimase õigusnormide kohaselt ei maksustata, siis on ta rikkunud ELTL artiklist 45 ja Euroopa Majanduspiirkonna lepingu artiklist 28 tulenevaid kohustusi.
            
         
               2.
            
            
               Mõista kohtukulud välja Eesti Vabariigilt.
            
         
               3.
            
            
               Hispaania Kuningriik, Portugali Vabariik, Rootsi Kuningriik, Suurbritannia ja Põhja-Iiri Ühendkuningriik ning Saksamaa Liitvabariik kannavad ise oma kohtukulud.
            
         
      (1)  ELT C 63, 13.3.2010.